62023CO0658_INF
Sklep Sodišča (sedmi senat) z dne 3. septembra 2024 –Investcapital
(zadeva C‑658/23)
„Predhodno odločanje – Člen 99 Poslovnika Sodišča – Odgovor, o katerem je mogoče jasno sklepati iz sodne prakse Sodišče ali ki ne dopušča nobenega razumnega dvoma – Direktiva 2008/52/ES – Mediacija v civilnih in gospodarskih zadevah – Nacionalna ureditev, ki določa obvezen informativni sestanek o mediaciji – Ustavna sodna praksa, s katero je ta ureditev razveljavljena – Skladnost te sodne prakse z direktivo – Načelo primarnosti prava Unije – Direktiva 93/13/EGS – Nepošteni pogoji v potrošniških pogodbah – Možnost sodišča, da spremeni nepošteni pogoj“
1.
Pravosodno sodelovanje v civilnih zadevah – Mediacija v civilnih in gospodarskih zadevah – Direktiva 2008/52 – Uporaba mediacije – Področje uporabe – Ustavna sodna praksa, s katero je razveljavljena nacionalna ureditev, ki določa obvezen informativni sestanek o mediaciji – Izključitev – Neobstoj možnosti nacionalnih sodišč, da take sodne prakse ne uporabijo – Dopustnost
(Direktiva Evropskega parlamenta in Sveta 2008/52, člena 1(2) in 5(2))
(Glej točke od 35 do 39, od 41 do 43 in 45 ter točko 1 izreka.)
2.
Varstvo potrošnikov – Nepošteni pogoji v potrošniških pogodbah – Direktiva 93/13 – Ugotovitev nepoštenosti pogoja – Obseg – Sprememba vsebine nepoštenega pogoja s strani nacionalnega sodišča – Znižanje zneska zamudnih sankcij, naloženih potrošniku s pogojem pogodbe – Nedopustnost
(Direktiva Sveta 93/13, člena 6(1) in 7(1))
(Glej točke od 49 do 58 in točko 2 izreka.)
Izrek
1.
Člen 5(2) Direktive 2008/52/ES Evropskega parlamenta in Sveta z dne 21. maja 2008 o nekaterih vidikih mediacije v civilnih in gospodarskih zadevah v povezavi z načelom primarnosti prava Unije
je treba razlagati tako, da
ne nasprotuje temu, da sodišča države članice ne smejo neuporabiti odločbe ustavnega sodišča te države članice, s katero je razveljavljena nacionalna ureditev, na podlagi katere je dopustnost nekaterih pravnih sredstev, ki lahko izhajajo iz te direktive, pogojena s tem, da tožeča stranka spoštuje obveznost udeležbe na informativnem sestanku o prednostih mediacije, če taka odločba ne spada na področje uporabe te določbe in zato ne more biti v nasprotju z njo.
2.
Člen 6(1) in člen 7(1) Direktive Sveta 93/13/EGS z dne 5. aprila 1993 o nepoštenih pogojih v potrošniških pogodbah
je treba razlagati tako, da
ne nasprotujeta temu, da nacionalno sodišče, ki ugotovi nepoštenost pogoja v potrošniški pogodbi, ker ta pogoj določa uporabo zamudnih sankcij, ki jih potrošnik dolguje v primeru neizpolnitve svojih pogodbenih obveznosti, z določitvijo fiksnega dnevnega zneska brez zgornje meje, zmanjša skupni znesek teh sankcij s tem, da določi to zgornjo mejo in ne zavrne uporabe navedenega pogoja.